
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1667 

5 Ιουλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αρμοδιοτήτων στους Υφυπουργούς Παι¬ 
δείας και Θρησκευμάτων, Κωνσταντίνο Γκιουλέ- 

κα και Συμεών Κεδίκογλου. 1 

Καθορισμός αρμοδιοτήτων Υφυπουργού Εργασίας, 
Κοινωνικής Ασφάλισης και Πρόνοιας Βασιλείου 
Κεγκέρογλου. 2 


ΑΠΟΦΑΣΕΙ Σ 

Αριθ. 90595/ΣΤ5 (1) 


Καθορισμός αρμοδιοτήτων στους Υφυπουργούς Παιδεί¬ 
ας και Θρησκευμάτων, Κωνσταντίνο Γκιουλέκα και 
Συμεών Κεδίκογλου. 

Ο ΠΡΩΘΥΠΟΥΡΓΟΣ ΚΑΙ 
Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1) του άρθρου 83 παρ. 2 του Συντάγματος. 

2) των άρθρων 41 παρ. 5 και 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
(Π.Δ. 63/2005, Α' 98). 

3) του π.δ. 147/1976 «Περί του Οργανισμού της Κε¬ 
ντρικής Υπηρεσίας του Υπουργείου Εθνικής Παιδείας 
και Θρησκευμάτων» (ΦΕΚ Α' 56), όπως τροποποιήθηκε 
και ισχύει. 

4) του π.δ. 274/1989 «Διάρθρωση και αρμοδιότητες των 
υπηρεσιών της Γ ενικής Γ ραμματείας Λαϊκής Επιμόρφω¬ 
σης (Γ.Γ.Λ.Ε.) του Υπουργείου Πολιτισμού», ως ισχύει. 

5) του π.δ. 132/1989 «Διάρθρωση και αρμοδιότητες των 
υπηρεσιών της Γ ενικής Γ ραμματείας Λαϊκής Επιμόρφω¬ 
σης (Γ.Γ.Λ.Ε.) του Υπουργείου Πολιτισμού», ως ισχύει. 

6) του π.δ. 386/1991 «Μεταφορά της Γ ενικής Γ ραμματεί¬ 
ας Λαϊκής Επιμόρφωσης από το Υπουργείο Πολιτισμού 
στο Υπουργείο Εθνικής Παιδείας και Θρησκευμάτων» 
(ΦΕΚ Α' 139). 

7. Του άρθρου 3 του Ν 2909/2001 «Ρυθμίσεις θεμάτων 
εισαγωγής στην τριτοβάθμια εκπαίδευση και άλλες δι¬ 
ατάξεις» (ΦΕΚ Α' 90), με το οποίο η Γ ενική Γ ραμματεία 
Λαϊκής Επιμόρφωσης μετονομάζεται σε «Γ ενική Γ ραμ¬ 
ματεία Εκπαίδευσης Ενηλίκων». 

8. Του άρθρου 33 του Ν. 3699/2008 «Ειδική αγωγή και 
εκπαίδευση ατόμων με αναπηρία ή με ειδικές εκπαι¬ 


δευτικές ανάγκες» (ΦΕΚ Α' 199), με το οποίο η Γενική 
Γραμματεία Εκπαίδευσης Ενηλίκων μετονομάζεται σε 
«Γ ενική Γ ραμματεία Δια Βίου Μάθησης». 

9. Του Π.Δ. 248/1989 «Οργανισμός της Γ ενικής Γ ραμμα- 
τείας'Ερευνας και Τεχνολογίας του Υπουργείου Βιομη¬ 
χανίας, Ενέργειας και Τεχνολογίας» (ΦΕΚ Α' 116), όπως 
τροποποιήθηκε και ισχύει. 

10. Του άρθρου 19 του Ν 2083/1992 «Εκσυγχρονι¬ 
σμός της Ανώτατης Εκπαίδευσης» (ΦΕΚ Α 159) και του 
Π.Δ.332/1993 «Υπηρεσία μεταπτυχιακών σπουδών και 
Έρευνας Υπ. Παιδείας» (ΦΕΚ Α' 142). 

11. Του άρθρου 1 του Π.Δ. 48/2000 «Σύσταση Δ/νσης 
Οργάνωσης Διεξαγωγής Εξετάσεων Υπουργείου Εθνι¬ 
κής Παιδείας και θρησκευμάτων» (ΦΕΚ Α' 43). 

12. Του Ν.4009/2011 «Δομή, λειτουργία, διασφάλιση της 
ποιότητας των σπουδών και διεθνοποίηση των ανωτά- 
των εκπαιδευτικών ιδρυμάτων.» (Α' 195), όπως ισχύει. 

13. Του Π.Δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (ΦΕΚ Α' 
141), όπως ισχύει και ιδίως το άρθρο 3 αυτού όπως 
αντικαταστάθηκε με το άρθρο 2 του π.δ. 118/2013 (Α' 152). 

14. Του Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 153). 

15. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού προϋπο¬ 
λογισμού, αποφασίζουμε: 

Άρθρο 1 

Στην αποκλειστική αρμοδιότητα του Υπουργού Παι¬ 
δείας και Θρησκευμάτων παραμένουν, μεταξύ άλλων, 
τα θέματα που αναφέρονταί: 

1. Στον ειδικότερο καθορισμό της γενικής πολιτικής 
του Υπουργείου στο πλαίσιο της Κυβερνητικής Πολιτι¬ 
κής, στον στρατηγικό σχεδίασμά, στον συντονισμό και 
στην εφαρμογή της πολιτικής αυτής και στην εποπτεία 
της εφαρμογής της από τις Υπηρεσίες του Υπουργείου 
Παιδείας και Θρησκευμάτων και τους εποπτευόμενους 
από αυτό φορείς. 

2. Στη νομοθετική πρωτοβουλία και τις άλλες κοινο¬ 
βουλευτικές αρμοδιότητες. 

3. Στην εκπροσώπηση του Υπουργείου στην Ε.Ε. και 
τους Διεθνείς Οργανισμούς, ο οποίος και σε περίπτωση 
κωλύματος ορίζει εκπρόσωπό του. 

4. Στην αποδοχή γνωμοδοτήσεων του Γραφείου Νο¬ 
μικού Συμβούλου του Κράτους στο Υπουργείο Παιδείας 
και Θρησκευμάτων ή των γνωμοδοτήσεων των Τμημά- 
των ή της Ολομέλειας του Νομικού Συμβουλίου του 
Κράτους. 

5. Στη Διεύθυνση Παιδείας ομογενών και Διαπολιτισμι- 
κής Εκπαίδευσης του αντίστοιχου Ενιαίου Διοικητικού 
Τομέα. 

6. Στη Διεύθυνση Βιβλιοθηκών και Γ ενικών Αρχείων 

7. Στη Διεύθυνση Μελετών, Στατιστικής και Οργάνω¬ 
σης Ανωτάτης Πανεπιστημιακής Εκπαίδευσης. 

8. Στη Διεύθυνση Προσωπικού Ανώτατης Πανεπιστη¬ 
μιακής Εκπαίδευσης. 

9. Στη Διεύθυνση Σπουδών και Φοιτητικής Μέριμνας 
Ανώτατης Πανεπιστημιακής Εκπαίδευσης. 

10. Στη Διεύθυνση Μεταπτυχιακών Σπουδών και'Ερευ- 
νας. 

11. Στη Διεύθυνση Ανώτατης Τεχνολογικής Εκπαίδευ- 
σης. 

12. Στο Ανεξάρτητο Τμήμα Διαπανεπιστημιακών Σχέ¬ 
σεων. 

13. Στη Διεύθυνση θεμάτων Σπουδάζουσας Νεότητας 
και Εξωσχολικών Οργανώσεων. 

14. Στη Γενική Γραμματεία Έρευνας και Τεχνολογίας. 

15. Στην Ειδική Υπηρεσία Διαχείρισης του Επιχειρη¬ 
σιακού Προγράμματος «Εκπαίδευση και Δια Βίου Μά¬ 
θηση» και κάθε άλλης υπηρεσίας ή φορέα διαχείρισης 
ή εφαρμογής Επιχειρησιακών Προγραμμάτων ή Πρω¬ 
τοβουλιών αρμοδιότητας του Υπουργείου Παιδείας και 
θρησκευμάτων. 

16. Στη Διεύθυνση Πολιτικής ΣχεδίασηςΈκτακτης Ανά¬ 
γκης (Π.Σ.Ε.Α.). 

17. Στη Διοικούσα Επιτροπή Πρότυπων Πειραματικών 
Σχολείων (Δ.Ε.Π.Π.Σ.). 

18. Σε όσες άλλες αρμοδιότητες δεν ανατίθενται 
στους Υφυπουργούς Παιδείας και θρησκευμάτων με 
την παρούσα απόφαση. 

Αρθρο 2 

Στον Υφυπουργό Παιδείας και θρησκευμάτων Συμεών 
Κεδίκογλου, αναθέτουμε την άσκηση αρμοδιοτήτων που 
αφορούν: 

1. Στη Διεύθυνση Σπουδών Πρωτοβάθμιας Εκπαίδευ¬ 
σης του Ενιαίου Διοικητικού Τομέα Πρωτοβάθμιας και 
Δευτεροβάθμιας Εκπαίδευσης. 

2. Στη Διεύθυνση Σπουδών Δευτεροβάθμιας Εκπαί¬ 
δευσης του Ενιαίου Διοικητικού Τομέα Πρωτοβάθμιας 
και Δευτεροβάθμιας Εκπαίδευσης. 

3. Στη Διεύθυνση Συμβουλευτικού Επαγγελματικού 
Προσανατολισμού και Εκπαιδευτικών Δραστηριοτήτων 
του Ενιαίου Διοικητικού Τομέα Πρωτοβάθμιας και Δευ¬ 
τεροβάθμιας Εκπαίδευσης. 

4. Στη Διεύθυνση Φυσικής Αγωγής του Ενιαίου Δι¬ 
οικητικού Τομέα Πρωτοβάθμιας και Δευτεροβάθμιας 
Εκπαίδευσης. 

5. Στη Διεύθυνση Ειδικής Αγωγής και Εκπαίδευσης 
του Ενιαίου Διοικητικού Τομέα Πρωτοβάθμιας και Δευ¬ 
τεροβάθμιας Εκπαίδευσης. 

6. Στη Διεύθυνση Ιδιωτικής Εκπαίδευσης του Ενιαίου 
Διοικητικού Τομέα Πρωτοβάθμιας και Δευτεροβάθμιας 
Εκπαίδευσης. 

7. Στη Διεύθυνση Προσωπικού Πρωτοβάθμιας Εκπαί¬ 
δευσης της Γ ενικής Διεύθυνσης Διοίκησης Πρωτοβάθ¬ 
μιας και Δευτεροβάθμιας Εκπαίδευσης. 


8. Στη Διεύθυνση Προσωπικού Δευτεροβάθμιας Εκ¬ 
παίδευσης της Γενικής Διεύθυνσης Διοίκησης Πρωτο¬ 
βάθμιας και Δευτεροβάθμιας Εκπαίδευσης. 

9. Στη Διεύθυνση Διοικητικών Υποθέσεων Πρωτοβάθ¬ 
μιας και Δευτεροβάθμιας Εκπαίδευσης της Γ ενικής Δι¬ 
εύθυνσης Διοίκησης Πρωτοβάθμιας και Δευτεροβάθμιας 
Εκπαίδευσης. 

10. Στη Διεύθυνση Οργάνωσης και Διεξαγωγής Εξε¬ 
τάσεων. 

Όλες οι αρμοδιότητες που ανατίθενται στον Υφυπουρ¬ 
γό Παιδείας και θρησκευμάτων Συμεών Κεδίκογλου, με 
το παρόν άρθρο, ασκούνται αποκλειστικά από αυτόν, με 
εξαίρεση τις αναφερόμενες στις παραγράφους 1, 2, 7, 8 
και 10 του παρόντος άρθρου, που ασκούνται παράλληλα 
και από τον Υπουργό Παιδείας και θρησκευμάτων. 

Αρθρο 3 

Στον Υφυπουργό Παιδείας και θρησκευμάτων Γκιουλέ- 
κα Κωνσταντίνο αναθέτουμε την άσκηση αρμοδιοτήτων 
που αφορούν: 

1. Στη Διεύθυνση Διοικητικού - Οικονομικού της Γ ενι¬ 
κής Γραμματείας Δια Βίου Μάθησης. 

2. Στη Διεύθυνση Προγραμμάτων της Γ ενικής Γ ραμ¬ 
ματείας Δια Βίου Μάθησης. 

3. Στη Διεύθυνση Ανάπτυξης και Υποδομής της Γ ενικής 
Γ ραμματείας Δια Βίου Μάθησης. 

4. Στην εποπτεία και συντονισμό της δράσης της 
Εθνικής Επιτροπής Διά Βίου Μάθησης του Εθνικού Συ¬ 
στήματος Σύνδεσης της Επαγγελματικής Εκπαίδευσης 
και Κατάρτισης με την Απασχόληση και τον Εθνικό Ορ¬ 
γανισμό Πιστοποίησης Προσόντων και Επαγγελματικού 
Προσανατολισμού (Ε.Ο.Π.Π.Ε.Π.). 

5. Στη Γ ενική Γ ραμματεία Νέας Γ ενιάς. 

6. Στη Διεύθυνση Εκπαιδευτικής Ραδιοτηλεόρασης. 

Όλες οι αρμοδιότητες που ανατίθενται στον Υφυπουρ¬ 
γό Παιδείας και θρησκευμάτων Κωνσταντίνο Γκιουλέκα, 
με το παρόν άρθρο, ασκούνται αποκλειστικά από αυτόν, 
με εξαίρεση την αναφερόμενη στην παράγραφο 4 του 
παρόντος άρθρου, που ασκείται παράλληλα και από τον 
Υπουργό Παιδείας και Θρησκευμάτων. 

Αρθρο 4 

1. Στις αρμοδιότητες που ανατίθενται στον καθένα 
από τους δύο Υφυπουργούς Παιδείας και Θρησκευμά¬ 
των, Κωνσταντίνο Γ κιουλέκα και Συμεών Κεδίκογλου με 
τα άρθρα 2 και 3 της παρούσας, περιλαμβάνονται και 
αυτές του Κοινοβουλευτικού Ελέγχου, καθώς και της 
συνυπογραφής διαταγμάτων και αποφάσεων που ανά¬ 
γονται σε αντικείμενα αρμοδιοτήτων που ανατίθενται 
αντιστοίχως στον καθένα και εκδίδονται από κοινού με 
άλλους Υπουργούς, Αναπληρωτές Υπουργούς ή Υφυ¬ 
πουργούς, με εξαίρεση τις αρμοδιότητες που ασκούνται 
παράλληλα. 

2. Από τις αρμοδιότητες που ανατίθενται στους Υφυ¬ 
πουργούς Παιδείας και Θρησκευμάτων, Κωνσταντίνο 
Γ κιουλέκα και Συμεών Κεδίκογλου, με τα άρθρα 2 και 3 
της παρούσας απόφασης αντίστοιχα, εξαιρούνται και 
υπάγονται στην αποκλειστική αρμοδιότητα του Υπουρ¬ 
γού Παιδείας και Θρησκευμάτων αυτές που αφορούν: 

α. Στον διορισμό και εποπτεία των διοικήσεων όλων 
των εποπτευομένων από το Υπουργείο, Οργανισμών, 
Ν.Π.Δ.Δ., Ν.Π.Ι.Δ. και αποκεντρωμένων Δημοσίων Υπη¬ 
ρεσιών, 

β. Στη συγκρότηση Υπηρεσιακών Συμβουλίων και Επι¬ 
τροπών, 

γ. Στην κατανομή θέσεων προσωπικού κατά υπηρε¬ 
σιακή μονάδα, 

δ. Στον διορισμό, πρόσληψη, απόσπαση, μετάθεση, 
μετάταξη και τοποθέτηση του κάθε ψύσης και σχέσης 
εργασίας εκπαιδευτικού και διοικητικού προσωπικού 
των Υπηρεσιών του Υπουργείου Παιδείας και Θρησκευ¬ 
μάτων και Ν.Π.Δ.Δ. αρμοδιότητας του Υπουργείου Παι¬ 
δείας και Θρησκευμάτων, 

ε. Στη σύσταση, αναδιάρθρωση και κατάργηση των 
Ειδικών Γραμματειών του Υπουργείου και τον ορισμό 
των Ειδικών Γραμματέων. 

Άρθρο 5 

Η ισχύς της απόφασης αυτής αρχίζει με τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 5 Ιουλίου 2013 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθ. οικ. 22365/97 (2) 

Καθορισμός αρμοδιοτήτων Υφυπουργού Εργασίας, Κοι¬ 
νωνικής Ασφάλισης και Πρόνοιας Βασιλείου Κεγκέ- 
ρογλου. 

Ο ΠΡΩΘΥΠΟΥΡΓΟΣ ΚΑΙ 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) του άρθρου 83 παρ. 2 του Συντάγματος, 
β) των άρθρων 41 παρ. 5 και 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
(π.δ. 63/2005, Α' 98), 

γ) του άρθρου 18 παρ. 5 του ν. 2224/1994 «Ρύθμιση 
θεμάτων εργασίας, συνδικαλιστικών δικαιωμάτων, υγι¬ 
εινής και ασφάλειας των εργαζομένων και οργάνωσης 
Υπουργείου Εργασίας και των εποπτευόμενων από αυτό 
νομικών προσώπων και άλλες διατάξεις», (Α' 112), 
δ) του ν. 3996/2011 «Αναμόρφωση του Σώματος Επι¬ 
θεωρητών Εργασίας, ρυθμίσεις θεμάτων Κοινωνικής 
Ασφάλισης και άλλες διατάξεις», (Α' 170), 
ε) του π.δ/τος 368/1989 «Οργανισμός Υπουργείου Ερ¬ 
γασίας», (Α' 163), όπως τροποποιήθηκε και ισχύει, 
στ) του π.δ/τος 337/1990 «Σύσταση Γ ενικών Διευθύν¬ 
σεων και Μονάδας Στρατηγικού Σχεδιασμού και Ανάλυ¬ 
σης Πολιτικής στο Υπουργείο Εργασίας», (Α' 135) όπως 
τροποποιήθηκε με το π.δ 65/1998 ( Α' 68), 
ζ) του ν. 4052/2012 «Νόμος αρμοδιότητας Υπουργεί¬ 
ων Υγείας και Κοινωνικής Αλληλεγγύης και Εργασίας 
και Κοινωνικής Ασφάλισης για εφαρμογή του νόμου 
«Εγκριση των Σχεδίων Συμβάσεων Χρηματοδοτικής 
Διευκόλυνσης μεταξύ του Ευρωπαϊκού Ταμείου Χρη¬ 
ματοπιστωτικής Σταθερότητας (Ε.Τ.Χ.Σ), της Ελληνικής 
Δημοκρατίας και της Τράπεζας της Ελλάδος, του Σχε¬ 


δίου του Μνημονίου Συνεννόησης μεταξύ της Ελληνικής 
Δημοκρατίας και της Τράπεζας της Ελλάδας και άλλες 
επείγουσες διατάξεις για τη μείωση του δημοσίου χρέ¬ 
ους και τη διάσωση της εθνικής οικονομίας» και άλλες 
διατάξεις», (Α' 41), 

η) του π.δ/τος 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών», (Α Ί41), 
όπως τροποποιήθηκε με το π.δ. 88/2012 «Τροποποίη¬ 
ση του π.δ.85/2012 « Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Α' 141)», 
(Α' 143), και με το π.δ 118/2013 «Τροποποίηση του π.δ 
85/2012 (Α' 141)Ίδρυση Υπουργείου Υποδομών, Μεταφο¬ 
ρών και Δικτύων και Υπουργείου Πολιτισμού κα Αθλη¬ 
τισμού και μετονομασία των Υπουργείων Ανάπτυξης, 
Ανταγωνιστικότητας, Υποδομών, Μεταφορών και Δι¬ 
κτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως», (Α' 152), 

θ) του π.δ/τος 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών», (Α' 153). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

Στον Υφυπουργό Εργασίας, Κοινωνικής Ασφάλισης 
και Πρόνοιας Βασίλειο Κεγκέρογλου, αναθέτουμε την 
άσκηση των αρμοδιοτήτων: 

1. των εξής Διευθύνσεων και Υπηρεσιών της Γ ενικής 
Διεύθυνσης Διοικητικής Υποστήριξης: 
α. Οργάνωσης και Απλούστευσης Διαδικασιών, 
β. Δημοσίων Σχέσεων και Ενημέρωσης του Πολίτη, 
γ. Π.ΑΜ- Π.Σ.Ε.Α., 
δ. Εκπαίδευσης, 
ε. Πληροφορικής, 

στ. Ποιότητας και Αποδοτικότητας, 
ζ. Τεχνικής Υπηρεσίας, 

2. των Διευθύνσεων της Γενικής Διεύθυνσης Εργα¬ 
σίας: 

α. Όρων Εργασίας, 
β. Αμοιβής Εργασίας, 

γ. Απασχόλησης, πλην του Τμήματος Πολιτικών Απα¬ 
σχόλησης και Εθνικού 

Σχεδίου Δράσης για την Απασχόληση, 
δ. Κοινωνικής Προστασίας και Κοινωνικής Συνοχής, 
ε. Επαγγελματικής Κατάρτισης, 
στ. Συνδρομής, 

3. της Γενικής Διεύθυνσης Συνθηκών και Υγιεινής 
της Εργασίας, 

4. της Γ ενικής Γ ραμματείας Πρόνοιας, 

5. του Σώματος Επιθεώρησης Εργασίας (Σ.Ε.Π.Ε). 

Αρθρο 2 

1. Στο πλαίσιο της άσκησης των αρμοδιοτήτων του 
άρθρου 1 περιλαμβάνονται και οι ακόλουθες: 
α. οι κοινοβουλευτικές αρμοδιότητες, 
β. η πρόταση για την έκδοση ατομικών και κανονι¬ 
στικών διαταγμάτων, η έκδοση πράξεων ατομικού χα¬ 
ρακτήρα, η πρόταση για την έκδοση διαταγμάτων και 
η έκδοση πράξεων από κοινού με άλλους Υπουργούς, 
Αναπληρωτές Υπουργούς και Υφυπουργούς, 

γ. η υποβολή ερωτημάτων στο Νομικό Συμβούλιο 
του Κράτους. 

2. Οι αρμοδιότητες της Διεύθυνσης Όρων Εργασίας 
της Γ ενικής Διεύθυνσης Εργασίας και οι κοινοβουλευ¬ 
τικές αρμοδιότητες ασκούνται παράλληλα από τον 
Υπουργό. 

Άρθρο 3 

Από τις αρμοδιότητες που ανατίθενται με τα προ¬ 
ηγούμενα άρθρα εξαιρούνται και παραμένουν στον 
Υπουργό: 

1. Η αρμοδιότητα να προσδιορίζει την πολιτική του 
Υπουργείου στο πλαίσιο των αποφάσεων του Υπουρ¬ 
γικού Συμβουλίου και των λοιπών συλλογικών κυβερ¬ 
νητικών οργάνων, να συντονίζει την εφαρμογή της πο¬ 
λιτικής αυτής και να εποπτεύει την εφαρμογή της από 
τις υπηρεσίες του Υπουργείου. 

2. Η νομοθετική πρωτοβουλία. 

3. Η εκπροσώπηση του Υπουργείου στους Διεθνείς 
Οργανισμούς, καθώς επίσης και η εν γένει προβολή, 
επικοινωνία και προώθηση του έργου του Υπουργείου 
σε όλους τους τομείς. 


4. Η συγκρότηση των υπηρεσιακών συμβουλίων, επι¬ 
τροπών, ομάδων εργασίας και όλων των λοιπών συλ¬ 
λογικών οργάνων. 

5. Όλα τα θέματα υπηρεσιακής κατάστασης των Προ¬ 
ϊσταμένων Γ ενικών Διευθύνσεων. 

6. Ο διορισμός διοικήσεων των νομικών προσώπων, 
ιδρυμάτων και οργανισμών που εποπτεύονται από το 
Υπουργείο Εργασίας, Κοινωνικής Ασφάλισης και Πρό¬ 
νοιας. 

Αρθρο 4 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 5 Ιουλίου 2013 

